Document ID: /roh_data/filtered/fineweb-2-filterrobots_roh.jsonl.gz/44471

Lukas Gloor, il directur da la Fundaziun Bührle, sa retira la fin da l’onn. Sia lavur saja terminada – ils maletgs sajan en la Chasa d’art a Turitg. Quai ha ditg Gloor en in’intervista cun il «Sonntagsblick» davart sia demissiun.
I vegn suspectà che tscherts maletgs da la Fundaziun Bührle pudessan esser art spoglià dal temp dal naziunalsocialissem. Da lez temp è Emil Georg Bührle stà il pli ritg um da la Svizra grazia ad affars d’armas. La citad ed il chantun da Turitg pretendan sin squitsch dad istorichers da la chasa dad esser pli transparenta en connex cun la collecziun dispitaivla.